Hannu Väliaho

Kysymyksiä 2. Timoteuskirjeestä

**Lyhenteitä:**

VT Vanha testamentti

UT Uusi testamentti

KR38 Kirkkoraamattu vuosilta 1933/38 (vanha raamatunkäännös)

KR92 Kirkkoraamattu vuodelta 1992 (uusi raamatunkäännös)

JKR Jumalan kansan Raamattu, Uusi Tie 1993

RK Raamattu Kansalle, Raamattu Kansalle ry 2011

**Huom. 1.** 2. Tim. on jaettu kappaleisiin kuten KR92:ssa. Nämä kappaleet on numeroitu 1,…,10. Kysymykset on numeroitu siten, että ensin on kappaleen numero ja sitten pisteen jälkeen tulee kysymyksen juokseva numero kappaleen sisällä.

**Huom. 2.** Kysymykset pohjautuvat vanhaan käännökseen. Rinnalla käytetään muita käännöksiä.

**Huom. 3.** Tästä kysymyssarjasta on vetäjiä varten olemassa laajennettu versio, jossa useisiin kysymyksiin on annettu vastausvihjeitä. Tämän laajennetun version voi tilata osoitteesta
uudenmaankl@sekl.fi

**Johdanto (1. ja 2. Tim.)**

Perimätiedon mukaa Paavali vapautui oltuaan kaksi vuotta (v. 61–63) vankeudessa Roomassa (Ap. t. 28:30). Sen jälkeen hän teki matkoja sekä lännessä (Espanja) että idässä. Tänä aikana hän kirjoitti 1. Tim:n ja Tiit:n. Myöhemmin hänet vangittiin uudestaan (v. 67) (2. Tim. 1:17; 2:9). Tämä vankeuden aikana hän kirjoitti 2. Tim:n. Pian tämän jälkeen hän kärsi marttyyrikuoleman keisari Neron hallituskaudella (ehkä vuoden 67 lopussa). Neron hallituskauden loppupuolella kristinuskosta tuli laiton uskonto – sen julistaminen oli rikos. Tällaisen ”rikoksen” tekijänä Paavali mestattiin.

Kun Paavali kirjoitti 1. Tim:n, Timoteus oli Efesossa (1. Tim. 1:3).

Kun Paavali kirjoitti 2. Tim:n, hän oli Roomassa ja Timoteus Efesossa (2. Tim. 1:16–18). Paavali oli varma tulevasta kuolemantuomiosta (4:6). Lähestyvä marttyyrikuolema antaa leimansa kirjeelle.

**1. Alkutervehdys (1:1–2)**

Tervehdys (1:1–2) on melkein samanlainen kuin 1. Tim. 1:1–2 (ks. näihin jakeisiin liittyvät kysymykset 2.1–2.5).

**1.1.** (1:1) Mikä merkitys sillä on, että kirjeen kirjoitti apostoli?

**1.2.** (1:2) Paavali kutsuu Timoteusta pojakseen. Mitä se merkitsee?

**2. Kiitos Jumalalle (1:3–5)**

**2.1.** (1:3) Miten me voimme palvella Jumalaa puhtaalla omallatunnolla?

**2.2.** (1:4) Mikä merkitys uskovien henkilökohtaisella tapaamisella on?

**2.3.** (1:5) (a) Millaista on vilpitön usko? (b) Mikä merkitys sillä on, että joku saa kasvaa uskovassa kodissa? (c) Onko sinulla ollut uskova koti tai uskova lähiomainen? Mitä vaikutteita olet saanut?

**3. Terve opetus (1:6–18)**

**3.1.** (1:6, vrt. 1. Tim. 4:14) (a) Miten me voisimme puhaltaa täyteen liekkiin (KR92) Jumalalta saamamme armolahjat?

**3.2.** (1:7) (a) Miten pelkuruuden henki ilmenee uskovissa? (b) KR:t ja RK kirjoittavat jakeen viimeisen sanan pienellä alkukirjaimella (hengen), JKR taas isolla alkukirjaimella (Hengen). Mikä ero tässä on? (c) Kumpaa käännöstä pidät parempana? (d) Mitä raittiudella tarkoitetaan tässä? (e) Mikä on raittiuden vastakohta? (f) Milloin Jumala on antanut uskoville voiman ja rakkauden ja raittiuden Hengen? (g) Mi-ten Pyhä Henki ja armolahjat (j. 6) liittyvät yhteen? (h) Miten Pyhä Henki ja voima liittyvät yhteen? (i) Entä Pyhä Henki ja rakkaus? (j) Entä Pyhä Henki ja raittius?

**3.3.** (1:8, vrt. j. 16) (a) Mitä sana ”siis” tässä ilmaisee? (b) Mitä syitä Timoteuksella olisi ollut hävetä evankeliumin julistamista? (c) Miten se olisi ilmennyt, jos Timoteus olisi hävennyt Paavalia? (d) Muistatko UT:sta jonkun, joka häpesi Jeesusta? (e) Monet Jumalan valtakunnan työntekijät kokevat loppuun palamisen. Miten sen voisi estää?

**3.4.** (1:9) (a) Tässä jakeessa puhutaan Jumalan aivoituksesta (JKR, RK: suunnitelma). Mikä tämä suunnitelma on? (b) Miten Jumala kutsuu ihmisiä pelastukseen? (c) Tämä kutsu on pyhä. Mitä se tarkoittaa? (d) Miten sinä koit Jumalan kutsun elämässäsi? (e) Pelastuksen perustana on Jumalan armo, eivät meidän tekomme. Mitä tämä tarkoittaa?

**3.5.** (1:10) (a) Jeesus kukisti kuoleman. Mikä kuolema tässä on kyseessä? (b) Jeesus toi valoon elämän. Mikä elämä tässä on kyseessä? (c) Mitä evankeliumilla tarkoitetaan?

**3.6.** (1:12) (a) Miksi Paavali suhtautui tyynesti kärsimyksiinsä Kristuksen tähden? (b) Kenet Paavali tuntee? (c) Miten Kristus opitaan tuntemaan? (d) Mikä Paavalille on uskottu? (e) Mikä ”se päivä” on?

**3.7.** (1:13) (a) Miten Jumalan valtakunnan työntekijän tulee suhtautua Raamattuun? (b) Onko tällainen suhtautuminen itsestään selvää meidän kirkossamme? (c) Miten raamatullisen totuuden säilyttäminen ja toisaalta usko ja rakkaus liittyvät toisiinsa?

**3.8.** (1:14) (a) Minkä hyvän Timoteus oli saanut? (c) Miten me voimme säilyttää tämän hyvän? (b) Millaisia esteitä tämän hyvän säilyttämiselle uskovilla voisi olla?

**3.9.** (1:15) (a) Mitä Aasialla tarkoitetaan UT:ssa? (b) Miten oli mahdollista, että uskovat olivat kääntyneet pois Paavalista?

**3.10.** (1:16–18) (a) Miten Onesiforus oli virvoittanut Paavalia? (b) Miten me voimme auttaa uskonsa tähden kärsiviä ihmisiä?

**4. Taistelua ja kärsimystä evankeliumin vuoksi (2:1–13)**

**4.1.** (2:1) Vahvistu armossa! Kuka tässä on toimijana?

**4.2.** (2:2) (a) Mitä Timoteuksen tuli välittää eteenpäin? (b) Keille hänen tuli välittää sitä? (c) Miten tätä voidaan soveltaa nykyaikana?

**4.3.** (2:3) (a) Millaista vaivaa sotilas kärsii rintamalla? Sukusi kokemuksia Suomen sodista? (b) Mil-laiseen sotaan Timoteus osallistui? (c) Mihin kärsimysten välttäminen johtaa?

**4.4.** (2:4, 6) Mikä on näiden jakeiden merkitys sananpalvelijalle?

**4.5.** (2:5) (a) Mikä oli seppeleen merkitys tuon ajan kilpailuissa? (b) 1. Kor. 9:25:ssä Paavali puhuu katoavasta ja katoamattomasta seppeleestä. Mitä hän tarkoittaa niillä? (c) Millaisia sääntöjä sananpalvelijan toimintaan liittyy?

**4.6.** (2:7) (a) Mitä Timoteuksen tuli miettiä (KR92)? (b) Onko järjen käyttö hengellisissä asioissa luvallista? (c) Miten meidän tulisi suhtautua sisäiseen sanaan ja profetioihin? (d) Mistä me voimme saada ymmärrystä hengellisissä asioissa? (e) Voimmeko ymmärtää ”kaikki asiat”?

**4.7.** (2:8) (a) Miksi meidän tulee jatkuvasti muistaa Jeesusta ja hänen pelastustyötään? (b) Miksi Paavali ei tässä tuo esille Jeesuksen ristinkuolemaa (vrt. 1. Kor.2:2)?

**4.8.** (2:9) (a) Jumalan sana ei ole kahleissa. Mitä se merkitsi Paavalin ollessa vankeudessa? (b) Mitä se merkitsee nykyisin, että Jumalan sana ei ole kahleissa?

**4.9.** (2:10) (a) Miksi Paavali jaksoi kestää kaikki vaikeudet? (b) Keitä valitut (Jumalan valitsemat) ovat? (c) Mitä tuleva kirkkaus on?

**4.10.** (2:11) (a) Mitä Kristuksen kanssa kuoleminen tarkoittaa? (b) Mitä yhdessä eläminen Kristuksen kanssa tarkoittaa?

**4.11.** (2:12) (a) Jos kestämme lujina (KR92). Onko mahdollista, että uskoon tullut ihminen ei saavutakaan iankaikkista kirkkautta? (b) Millaiset seikat voivat saada uskovan luopumaan uskosta Kristukseen? (c) Mistä hallitsemisesta tässä jakeessa on kysymys? (d) Millä tavoin uskova voi kieltää Jeesuksen? (e) Miksi Pietari kielsi Jeesuksen? (f) Miten me voimme välttyä kieltämästä Jeesusta?

**4.12.** (2:13) (a) Onko Jumalalle aivan sama, miten me suhtaudumme häneen? (b) Mitä Jumalan uskollisuus on? (c) Millaisesta uskottomuudesta tässä on kysymys? (d) Jakeissa 11–12 Jumalan käytös on seurausta ihmisen käytöksestä, jakeessa 13 se on ihmisen käytöksen vastakohta. Eikö tässä ole ristiriita? (e) Jumala ei voi kieltää omaa olemustaan (KR92) – toimia vastoin omaa olemustaan. Millainen tämä Jumalan olemus on?

**5. Totuuden sanan opettaja (2:14–26)**

**5.1.** (2:14) Mitä sanoista kiisteleminen on?

**5.2.** (2:15) (a) Millainen on Jumalan edessä koetukset kestävä (RK) työntekijä? (b) Mitä se edellyttää työntekijältä, ettei hänen tarvitse hävetä työtään (RK)? (c) Kenen edessä työntekijä joutuu häpeään, jos hän ei toimi moitteettomasti? (d) Missä määrin työntekijän tulee ottaa huomioon ihmisten mielipiteet ja toiveet?

**5.3.** (2:16–17) (a) Miten jaetta 16a voisi soveltaa nykyisin? (b) Millaisia vaikutuksia harhaopilla on, jos se pääsee leviämään? (c) Miten menettelet, jos Jehovan todistaja tulee kotiovellesi?

**5.4.** (2:18) (a) Mitä vikaa siinä on, jos opetetaan, että ylösnousemus on jo tapahtunut? (b) Miksi tämä Efeson harhaoppi oli niin vaarallinen, että se turmeli monien uskon?

**5.5.** (2:19) (a) Mikä tässä mainittu vahva perustus on? (b) Mikä sinetti on? (c) Muistatko Raamatusta muita paikkoja, joissa sinetti esiintyy? Jakeessamme on esillä sinetin vertauskuvallinen käyttö. Mitä sinetti ”Herrra tuntee omansa” tarkoittaa? Entä sinetti ”Luopukoon vääryydestä jokainen, joka Herran nimeä mainitsee”?

**5.6.** (2:20) (a) Mitä Paavali tarkoittaa kulta- ja hopea-astioilla ja toisaalta puu- ja saviastioilla? (b) Mitä Paavali tarkoittaa suurella talolla?

**5.7.** (2:21) (a) Mitä Paavali tarkoittaa tämänkaltaisilla? (b) Mitä Paavali tarkoittaa pyhitetyllä uskovalla? (c) Kuinka me voimme tulla valmiiksi kaikkiin hyviin tekoihin?

**5.8.** (2:22) (a) Mitä nuoruuden himot voisivat olla? (b) Miten niitä voi paeta? (c) Mitä vanhurskaus tässä tarkoittaa? (d) Entä usko? (e) Entä rakkaus? (f) Entä rauha? (g) Missä me voimme harrastaa näitä hyveitä ”niiden kanssa, jotka huutavat avuksensa Herraa puhtaasta sydämestä”?

**5.9.** (2:23–24) (a) Mitä Herran palvelijalla tässä tarkoitetaan? (b) Sananpalvelijaa kutsutaan tässä Herran palvelijaksi (oikeastaan Herran orjaksi). Mitä tämä ilmaisee hänen palvelutyöstään? (c) Miksi sananpalvelijan on vältettävä taitamattomia väittelyitä ja riitoja? (d) Mitä siitä seuraa, jos sananpalvelija on tyly tai ei kykene kärsimään pahaa (RK: vääryyttä)?

**5.10.** (2:25) (a) Miten sananpalvelijan tulee kohdella niitä, jotka tuovat julki väärää opetusta? (b) Mitä mielenmuutos on?

**5.11.** (2:26) (a) Vertaa Perkeleen ja metsästäjän menettelyjä saaliin saamiseksi! (b) Millaisia syöttejä Perkeleellä on? (c) Miten me voimme varjeltua joutumasta Perkeleen paulaan? (d) Miten Perkeleen paulaan joutunut voi päästä vapaaksi?

**6. Lopunajan ihmiset (3:1–9)**

**6.1.** (a) Mitä viimeiset päivät ovat? (b) Miten vaikeissa ajoissa me nyt elämme? (c) Miksi meidän on tärkeää tietää viimeisistä ajoista?

**6.2.** (3:2–4) (a) Näissä jakeissa Paavali esittää 18 pahetta. Miten luonnehtisit niitä? (b) Keillä on vaara joutua tällaisten paheiden valtaan? (c) Millaisia vaikutuksia tällaisilla paheilla on niiden valtaan joutuneen omaan elämään, seurakuntaan ja yhteiskuntaan?

**6.3.** (3:5) (a) Millainen on ihminen, jolla on jumalisuuden ulkokuori mutta joka kieltää sen voiman? (b) Mitä Jumalan voima on? (c) Missä määrin nykyään esiintyy voimatonta kristillisyyttä? (d) Miten meidän tulee suhtautua ulkokultaisiin ihmisiin? (e) Miten me itse voimme välttyä ulkokultaisuudelta?

**6.4.** (3:6–7) (a) Jotkut ulkokultaiset ihmiset tungettelevat tai luikertavat (Gal. 2:4) joukkoon. Mitä tämä kertoo meille? (b) Onko tällaisia tungettelijoita, pauloihinsa kietojia nykyisin? (c) Onko naisia helpompi huijata hengellisissä asioissa kuin miehiä? (d) Miksi edellä mainitut naiset eivät koskaan tule tuntemaan totuutta, vaikka he ovat aina opetusta ottamassa?

**6.5.** (3:8) (a) Paavali vertaa harhaopettajia Jannekseen ja Jambrekseen. Keitä nämä olivat? (b) Mitä yhteistä harhaopettajilla ja näillä noidilla oli? (c) Mitä uskonkoetukset ovat?

**6.6.** (3:9) (a) Millä tavoin noitien mielettömyys kävi ilmi? (b) Millä tavoin harhaopettajien mielettömyys käy ilmi?

**7. Apostoli esikuvana (3:10–17)**

**7.1.** (3:10–11) (a) Mitä seuraamisella tarkoitetaan tässä? (b) Jotkut sanovat, ettei oppi ole tärkeää vaan elämä. Mitä mieltä olet tästä? (c) Mitä aivoituksella tarkoitetaan tässä? (d) Mitä rakkaudella tarkoitetaan tässä? (e) Missä sananjulistajat erityisesti tarvitsevat kärsivällisyyttä (KR92: kestävyyttä)? (f) Kuinka uskovan tulee suhtautua kärsimyksiin Kristuksen tähden? (g) Mikä merkitys kokeneempien uskovien esikuvalla on meille?

**7.2.** (3:12) (a) Miksi uskovia vainotaan? (b) Ketkä heitä vainoavat? (c) Mitä tiedät nykyisistä kristittyjen vainoista?

**7.3.** (3:13) Miten tämä jae toteutuu meidän päivinämme?

**7.4.** (3:14) (a) Mitä Timoteus oli oppinut? (b) Keiltä Timoteus oli oppinut Jumalan sanaa? (c) Miksi Timoteus saattoi olla varma siitä, että hänen saamansa opetus oli oikeaa? (d) Mistä me voimme tietää, että Jumalan sana on luotettava? (e) Miten meidän tulee suhtautua opetukseen, joka poikkeaa siitä, mitä olemme aikaisemmin oppineet?

**7.5.** (3:15) (a) Mitä pyhillä kirjoituksilla tarkoitetaan tässä? (b) Mitkä meille ovat pyhiä kirjoituksia? Perustelu! (c) Millä tavoin juutalaisille lapsille opetettiin Vanhaa testamenttia? (d) Mikä pyhien kirjoitusten päätarkoitus on? (e) Riittääkö Raamatun tietopuolinen tunteminen pelastamaan ihmisen?

**7.6.** (3:16a) (a) KR38: Jokainen kirjoitus, joka on syntynyt Jumalan Hengen vaikutuksesta, on myös hyödyllinen; JKR: Koko Raamattu on syntynyt Jumalan Hengen vaikutuksesta ja on hyödyllinen. Mikä ero näiden kahden käännöksen välillä on? (b) Ehkä olet kuullut sanan inspiraatio Raamatun yhteydessä. Mitä se tarkoittaa? (c) Mikä on ollut ihmisten osuus Raamatun kirjojen synnyssä? (d) Jotkut kieltävät inspiraation. Mitä he ajattelevat Raamatun synnystä?

**7.7.** (3:16b) (a) Mitä oppimista meillä uskovilla on VT:sta? (b) Millaisista asioista Raamattu nuhtelee ja ojentaa meitä? (c) Mikä tarkoitus tällaisella nuhtelulla ja ojentamisella on? (d) Raamattu kasvattaa meitä vanhurskaudessa. Mitä tämä käytännössä tarkoittaa?

**7.8.** (3:17) (a) Ketkä ovat Jumalan ihmisiä? (b) Millainen on täydellinen uskova?

**8. Kestäkää loppuun saakka (4:1–8)**

**8.1.** (4:1) (a) Miksi Paavali vannottaa Timoteusta hoitamaan virkaansa liittyvät asiat hyvin? (b) Mutta eikö UT kiellä valan vannomista (Matt. 5:34; Jaak. 5:12)? (c) Keitä ”elävät ja kuolleet” ovat?

**8.2.** (4:2) (a) Paavali kehottaa Timoteusta julistamaan sanaa (KR92). Mutta eikö ole itsestään selvää, että sananpalvelija julistaa Jumalan sanaa? (b) Mitä sopivat ja sopimattomat ajat voisivat olla? (c) Millaisissa tilanteissa uskovia tulee nuhdella? Miten nuhtelun tulee tapahtua? Entä jos nuhde ei mene perille? (d) Millaisissa tilanteissa uskovia tulee varoittaa? (e) Miksi UT:ssa on niin paljon kehotuksia uskoville? (f) Miksi kärsivällisyys on tärkeää sananpalvelijalle?

**8.3.** (4:3) (a) Miksi terve, Raamatun mukainen oppi ei kelpaa joillekuille? (b) Minkä vertauskuva korvasyyhy tässä on? (c) Millaiset mielenkiintoiset uudet asiat voisivat helpottaa tätä korvasyyhyä?

**8.4.** (4:4) (a) Mitä totuus tarkoittaa tässä? (b) Mitä tarut ovat?

**8.5.** (4:5) (a) Mikä on evankelistan tehtävä? (b) Missä muualla UT:ssa sana evankelista esiintyy? (c) Miten joku voi hoitaa virkansa täydellisesti?

**8.6.** (4:6) (a) Mihin uhriin Paavali vertaa tulevaa marttyyrikuolemaansa? (b) Millainen uhri tämä juomauhri oli? (c) Mikä merkitys Paavalin lähestyvällä marttyyrikuolemalla oli Timoteukselle?

**8.7.** (4:7) (a) Mitä Paavali tarkoittaa tässä kilvoituksella tai kilpailulla (KR92)? (b) Meillä jokaisella on oma kilpajuoksumme. Kuinka me selviämme perille?

**8.8.** (4:8) (a) Mistä Paavali saa aiheen puhua seppeleestä? (b) Mitä Paavali tarkoittaa vanhurskauden seppeleellä? (c) Mitä se merkitsee, että Herra on vanhurskas tuomari? (d) Herra antaa vanhurskauden seppeleen ”sinä päivänä” – siis milloin? (e) Millä tavoin meidän pitäisi odottaa Kristuksen paluuta ja tulevaa tuomiota?

**9. Käytännön ohjeita (4:9–18)**

**9.1.** (4:10) (a) Mitä Raamattu sanoo tämän maailman luonteesta? (b) Miten meidän uskovien tulee suhtautua tähän maailmaan? (c) Millaiset asiat voivat saada uskovan rakastumaan tähän maailmaan? (d) Miten me voisimme varjeltua rakastumasta tähän maailmaan?

**9.2.** (4:13) (a) Millainen vaate päällysvaippa (KR92: viitta) oli? (b) Mitä se kertoo Paavalin tilanteesta, että hän tarvitsi viittaa? (b) Mitä tässä mainitut kirjakääröt mahtoivat olla? (c) Mitä pergamentti on? (c) Mitä ainetta muut kääröt kuin pergamenttikääröt olivat?

**9.3.** (4:14–15) Miten meidän tulee suhtautua ihmiseen, joka tekee meille pahaa?

**9.4.** (4:16) (a) Miten uskovat olisivat voineet auttaa Paavalia, kun hän oli oikeuden edessä? (b) Miten on mahdollista, että uskovat jättivät Paavalin yksin?

**9.5.** (4:17) (a) Mikä oli Paavalin puolustuspuheen sisältö? (b) Miten on ymmärrettävissä se, että hän näin saattoi julistustyönsä päätökseen (KR92)? (c) Miten Paavalille oli mahdollista julistaa evankeliumia näin vaikeassa tilanteessa? (d) Olisiko ollut mahdollista, että Paavali olisi viety leijonien eteen amfiteatteriin? (e) Mitä Paavali sitten tarkoittaa sanoessaan, että hän pelastui jalopeuran kidasta?

**9.6.** (4:18) (a) Millä mielellä Paavali odotti tulevaa (marttyyri)kuolemaansa? (b) Miten Kristus hallitsee nykyistä ja toisaalta taivaallista valtakuntaansa?

**10. Lopputervehdykset (4:19–22)**

**10.1.** (4:20) (a) Muistatko Trofimuksen lisäksi muita Raamatussa esiintyviä nimeltä mainittuja sairaita ihmisiä? (b) Miten meidän uskovina tulee suhtautua sairauteen? (c) Miten menestysteologiassa suhtaudutaan sairauteen? (d) Miten arvioit tällaista suhtautumista?

**10.2.** (4:21) Miksi Paavali kiirehtii Timoteuksen tuloa?